《兰溪叶宰以某阻水治山顶僧舍见邀作此诗以谢》
宋代·慕容彦逢

月轮一夜离天毕，山川吐云翳朝日。飞廉吼空驰霹雳，雨势霶朝�两溪溢。

横流不复相望轶，浪花飞起三千尺。我时舣舟酣战慄，眼看民居半沉溺。

邑令之贤谁等匹，为治公居寄家室。顾盼奔涛心暇逸，寓居恰倚青山脊。

吁嗟此惊身未历，折腰远来甘恐惕。餐霞先生今铩翼，附郭相君无所食。

愁霖谢子虽非敌，少宦徐郎良未怿。

作者简介：（1067—1117）常州宜兴人，字淑遇，一作叔遇。哲宗元祐三年进士。复中绍圣二年弘词科。累迁太学博士。徽宗朝，除秘书省校书郎，三迁至左司谏，又擢中书舍人、尚书兵部侍郎，颇受知徽宗。为蔡京排挤，出知汝州。政和元年召还，官至刑部尚书。性嗜学，博通经史诸子，词章雅丽简古，挥笔立就，一时典册，多出其手。卒谥文友。有《摛文堂集》。